laion/Wikipedia-Exotic huggingface dataset:
פאביו מירטי

פאביו מירטי (באיטלקית: Fabio Miretti; נולד ב-3 באוגוסט 2003 בפינרולו שבאיטליה) הוא כדורגלן איטלקי המשחק בעמדת הקשר בקבוצת גנואה מהסרייה א' ובנבחרת איטליה. מירטי גדל במחלקת הנוער של יובנטוס, אליה הגיע ממחלקת הנוער של קונאו. בשנת 2021 החל לשחק בקבוצת המילואים של המועדון. ב-8 בדצמבר 2021 ערך את הופעת הבכורה שלו בקבוצה הראשונה של המועדון, כשנכנס כמחליף בניצחון 0–1 על מאלמה במסגרת המחזור הראשון בשלב הבתים של ליגת האלופות לעונת 2021/2022. ב-20 במרץ 2022 ערך את הופעת הבכורה שלו בסרייה א', כשנכנס כמחליף בניצחון 0–2 על סלרניטנה במסגרת המחזור ה-30 לעונת עונת 2021/2022 בסרייה א'. בסך הכל ערך שש הופעות ליגה במהלך עונה זו. ב-25 באוגוסט 2024 הושאל מירטי לגנואה לעונה אחת. ב-20 בנובמבר 2022 ערך מירטי את הופעת הבכורה שלו בנבחרת איטליה, בהפסד 2-0 לנבחרת אוסטריה במשחק ידידות. מדיה וקבצים בנושא פאביו מירטי בוויקישיתוף פאביו מירטי, באתר Transfermarkt פאביו מירטי, באתר Soccerway פאביו מירטי, באתר WorldFootball.net פאביו מירטי, באתר FootballDatabase.eu
מעבר תרקומיא

מעבר תרקומיא הוא מעבר בגדר ההפרדה בכביש 35 ("חוצה יהודה") בין חברון לקריית גת, סמוך לכפרים הפלסטיניים תרקומיא ואידנא. המעבר מקשר את אזור חברון למרכז הארץ. בעקבות הסכמי אוסלו, החל מסוף שנות ה-90 של המאה ה-20 ועד לפרוץ האינתיפאדה השנייה, שימש כמעבר בין יהודה ושומרון לבין רצועת עזה, במסגרת "המעבר הבטוח". המעבר אוזרח באוקטובר 2007 ומופעל על ידי רשות מעברים יבשתיים במשרד הביטחון. במתחם פועלת גם עמדה של המכס ושל יחידת פיצו"ח (פיקוח חי וצומח) של משרד החקלאות. במקום מזנון לממכר משקאות ומזון, ומתוכננת הקמתו של אזור תעשייה מעבר תרקומיא. בשל היותו מעבר המחבר בין חברון לבין נמל אשדוד, משמש המעבר כנמל יבשתי לסחורות בין חברון לנמל אשדוד. קיימת תוכנית להאריך את מסילת חלץ עד המעבר. המעבר כולל: מעבר להולכי רגל - מיועד לאזרחים פלסטינים בעלי היתר כניסה לישראל בלבד. מעבר לכלי רכב - מיועד לאזרחים ישראלים, אזרחים זרים, אזרחים פלסטינים, אנשי עסקים פלסטינים בעלי אישור BMC ואמבולנסים פלסטיניים. מעבר סחורות - באמצע השבוע בלבד. ב-2013, בשל צפיפות ששררה בתורים לבידוק הביטחוני במעבר, נמחץ ונפצע גבר פלסטיני כבן 50. בשנת 2019 נרשם שיא של מעבר יומי הולכי רגל במעבר, עם 9,869 בני אדם. באותה השנה עברו במעבר בסך הכל 2,382,000 פלסטינים. ב-10 במרץ 1998 פתחו חיילים במחסום באש אל רכב מסחרי והרגו שלושה פועלים פלסטינים שחזרו מיום עבודה בישראל. במוצאי שבת, 30 באוקטובר 1999, נורה אוטובוס ישראלי סמוך למחסום וחמישה מנוסעיו נפצעו. ב-14 באפריל 2014, ערב ליל הסדר, נרצח בפיגוע ירי סמוך למחסום ניצב-משנה ברוך מזרחי, ורעייתו וילד נוסף נפצעו ב-1 בספטמבר 2024 בוצע פיגוע ירי סמוך למחסום, בו נרצחו שלושה שוטרים ישראלים. נחתם הסכם להקמת א"ת משותף למטה יהודה, לכיש והר חברון, באתר www.m-yehuda.org.il וידאו: פלסטינים בעלי היתרי עבודה בישראל נאלצים להגיע למחסומים באישון לילה ונבדקים בתנאים משפילים, אתר בצלם, 9 ביוני 2013 הצעה יואב זיתון, גלעד מורג, נועם דביר, אליאור לוי, אילנה קוריאל ומתן צורי, פיגוע בדרך לסדר: גבר נרצח, אשתו וילד נפצעו מירי באזור חברון, באתר ynet, 14 באפריל 2014
ויקטור כריסטיאנסן

ויקטור ברנט כריסטיאנסן (בדנית: Victor Bernth Kristiansen; נולד ב-16 בדצמבר 2002 בקופנהגן שבדנמרק) הוא כדורגלן דני המשחק בעמדת הקשר בקבוצת בולוניה 1909 ובנבחרת דנמרק. כריסטיאנסן גדל במחלקת הנוער של פ.צ. קופנהגן. ב-29 בנובמבר 2020 ערך את הופעת הבכורה שלו בקבוצה הבוגרת של המועדון, בניצחון 1–3 על סונאוסקה פובולד במסגרת המחזור העשירי בליגת העל הדנית לעונת 2020/2021. בעונת 2021/2022 זכה עם המועדון באליפות דנמרק. ב-20 בינואר 2023 חתם בלסטר סיטי עבר 17 מיליון שטרלינג והפך לשחקן היקר ביותר שנקנה מהליגה הדנית. ב-30 באוגוסט 2023 הושאל לבולוניה 1909 לעונה אחת. ב-19 ביוני 2023 ערך כריסטיאנסן את הופעת הבכורה שלו בנבחרת דנמרק, בתיקו 1-1 נגד נבחרת סלובניה במסגרת מוקדמות יורו 2024. נכלל בסגל נבחרת דנמרק לטורניר יורו 2024. פ.צ. קופנהגן אליפות דנמרק (1): 2021/2022 ויקטור כריסטיאנסן, באתר Transfermarkt ויקטור כריסטיאנסן, באתר Soccerway ויקטור כריסטיאנסן, באתר BDFutbol ויקטור כריסטיאנסן, באתר WorldFootball.net ויקטור כריסטיאנסן, באתר FootballDatabase.eu Hjulmand har udtaget truppen til EM באתר הרשמי של התאחדות הכדורגל הדנית, 30 במאי 2024 (בדנית)
אלכסנדר מאייר (1991)

אלכסנדר ניקלאס מאייר-שאדה (בגרמנית: Alexander Niklas Meyer-Schade; נולד ב-13 באפריל 1991 בבאד אולדסלו שבגרמניה) הוא כדורגלן גרמני המשחק בעמדת השוער בקבוצת בורוסיה דורטמונד מהבונדסליגה. מאייר גדל במחלקות הנוער של VfL אולדסלו והמבורג. הוא החל את הקריירה המקצוענית שלו במדי קבוצת המילואים של המבורג, ולאחר מכן שיחק במדי TSV הבלסה ואנרגי קוטבוס במסגרת הליגות הנמוכות בגרמניה. בחודש אוגוסט 2017 חתם בשטוטגרט, אך לא שיחק במדי הקבוצה הראשונה של המועדון. ב-30 במאי 2019 חתם ביאן רגנסבורג מהבונדסליגה השנייה, במדיה ערך 94 הופעות ליגה. ב-1 ביולי 2022 חתם מאייר בבורוסיה דורטמונד מהבונדסליגה. ב-6 בספטמבר ערך את הופעת הבכורה שלו במועדון, בניצחון 0–3 על פ.צ. קופנהגן במסגרת המחזור הראשון בשלב הבתים של ליגת האלופות לעונת 2022/23. מדיה וקבצים בנושא אלכסנדר מאייר בוויקישיתוף אלכסנדר מאייר, באתר Transfermarkt אלכסנדר מאייר, באתר WorldFootball.net אלכסנדר מאייר, באתר FootballDatabase.eu VfB: Langerak ist weg, Meyer kommt באתר Kicker, ‏ 30 באוגוסט 2017 (בגרמנית) Alexander Meyer wechselt zum SSV Jahn באתר הרשמי של יאן רגנסבורג, 30 במאי 2019 (בגרמנית)
הנס נימן

הנס מוק נימן (באנגלית: Hans Moke Niemann; נולד ב-20 ביוני 2003) הוא שחמטאי אמריקאי בדרגת רב-אמן ושדרן-חי אונליין של משחקי שחמט ב-Twitch.tv. ביולי 2021, חצי שנה לאחר שהפך לרב-אמן, ניצח נימן בתחרות השחמט הפתוחה העולמית (אנ') בפילדלפיה. נכון לספטמבר 2024, הוא נמצא בשיא כושרו ומדורג לפי מד כושר בעולם במקום ה-16 עם מד כושר של 2733. ערך מורחב – שערוריית קרלסן–נימן במהלך אוגוסט וספטמבר 2022 השתתף נימן בגביע סינקפילד, תחרות על בסנט לואיס שבארצות הברית. במשחקו השלישי התרחש מקרה שהוגדר כשערורייה בקרב פרשני שחמט. נימן ניצח את אלוף העולם בשחמט, מגנוס קרלסן, הפסד שעצר רצף של 53 משחקים ללא הפסד לקרלסן בשחמט קלאסי. האתר Chess24 הגדיר את הניצחון על קרלסן כניצחון מזהיר. בעקבות הפסדו, פרסם קרלסן ציוץ שבו הודיע שהוא פורש, בנוסף לרמז שנתון לפרשנות, ובו רואים את ז'וזה מוריניו שאומר אני מעדיף לא לדבר, אם אדבר אני בצרות. הניו יורק טיימס דיווח בעקבות ציוץ זה כי לטענת קרלסן נימן רימה בדרך כלשהי. שבועיים מאוחר יותר נפגשו השניים בטורניר מקוון, וקרלסן נכנע לאחר מהלך בודד, מה שהתפרש כסירוב לשחק מול נימן. הפרשה הפכה לשערורייה החמורה ביותר בשחמט הבינלאומי מזה שנים רבות, וזכתה לסיקור משמעותי בכלי תקשורת ברחבי העולם. מאוחר יותר פרסם קרלסן הצהרה בה הוא האשים מפורשות את נימן ברמאות והצהיר כי לא ישחק נגדו בעתיד. ב־20 באוקטובר 2022 הגיש נימן תביעת לשון הרע נגד קרלסן, החברה שלו Play Magnus Group, אתר Chess.com, האמן הבין-לאומי דניאל רנש ורב-אמן היקארו נקמורה. ב-27 ביוני 2023 בית המשפט הפדרלי של מיזורי דחה את התביעה. אתר האינטרנט הרשמי של הנס נימן (באנגלית אמריקאית) מדיה וקבצים בנושא הנס נימן בוויקישיתוף הנס נימן, ברשת החברתית אקס (טוויטר) הנס נימן, ברשת החברתית אינסטגרם הנס נימן, ערוץ באתר Twitch.tv הנס נימן, באתר צ'סגיימס (באנגלית) הנס נימן, באתר פיד"ה (באנגלית) הפרופיל של הנס נימן באתר FIDE ג'ן ויצ'נר - ניו יורק מגזין, ‏"גאון מוחלט" או רמאי מתוחכם: הנס נימן משגע את עולם השחמט, בעיתון מקור ראשון, 6 ביוני 2024 Hansen (chansen64), Carsten. "Niemann Outplays Carlsen, Claims Lead, Crosses 2700". Chess.com (באנגלית אמריקאית). נבדק ב-2022-09-05. "Sinquefield Cup 3: Niemann beats Carlsen to cross 2700". chess24.com (באנגלית). נבדק ב-2022-09-05. "Magnus Carlsen withdraws from the Sinquefield Cup". chess24 (באנגלית). נבדק ב-2022-09-06. Keener, Greg (13 בספטמבר 2022). "The Chess World Isn't Ready for a Cheating Scandal". The New York Times. נבדק ב-14 בספטמבר 2022. {{cite news}}: (עזרה) סערה בעולם השחמט: האם השחקן האנונימי שניצח את אלוף העולם רימה? | כלכליסט, באתר calcalist, ‏2022-09-11 ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
ישראלי (עיתון)

ישראלי היה חינמון ישראלי יומי בתפוצה ארצית שיצא לאור בשנים 2006–2007. עיתון זה היה החינמון הראשון שהופץ מדי יום בתפוצה ארצית בישראל. העיתון "ישראלי" הוקם על ידי איש העסקים שלמה בן צבי וקבוצת "הירש מדיה". הגיליון הראשון יצא לאור ב-3 בינואר 2006, בשם "ישראלי ניוז"; באמצע פברואר באותה שנה קוצר שמו ל"ישראלי". המוציא לאור הסביר את שינוי השם ב: "רצון להבליט את צבעי הכחול-לבן וויתור על המילה "ניוז", מאחר שמתגובות שקיבלנו הבנו שרבים סבורים שמדובר בעיתון בשפה האנגלית." העיתון הופץ חינם, פעמיים ביום, בתחנות מרכזיות של רכבת ישראל ואגד ובמקומות ציבוריים נוספים. לעיתים הודפסו שתי מהדורות - בוקר וערב. העיתון כלל 32 עמודים ובהם מספר מדורים קבועים - חדשות, כלכלה (בשיתוף עיתון גלובס), דעות, תרבות, פנאי (תשבצים וחידונים אבי רובינשטיין), נופש, טלוויזיה, ספורט ולוח (בשיתוף אתר מדס). בימיו הראשונים היה גונן גינת, בעבר עורך הצופה, העורך הזמני של העיתון. עורכו הראשי בהמשך היה אבי רצון. במהלך חודש אוגוסט 2006 מונה העיתונאי עמוס רגב להיות עורכו הראשי של העיתון. בינואר 2007 רגב פרש, ומאז ערך את העיתון בפועל ברק סרי. בנובמבר 2006 נרכשו 50% ממניות העיתון על ידי חברת ניוזקו שבבעלות אייל ההימורים היהודי האמריקאי שלדון אדלסון. זמן קצר לאחר מכן נקלע העיתון לסכסוך בין הבעלים, בן צבי ואדלסון, שאף הגיע לבתי המשפט. הסכסוך איים על המשך פעילותו של העיתון, ואף גרם לסגירתו ליום אחד. בשלב זה עזב העורך הראשי, עמוס רגב, את תפקידו. בחודש ינואר 2007 החזיר שופט את ניהולו של העיתון לקבוצת "הירש מדיה", ואדלסון החל לפעול להקמת חינמון מתחרה בשם "ישראל היום" ואף התעניין ברכישת העיתון מעריב. ביוני 2007 החלה דעיכה בעיתון, והתמעטו מודעותיו הפרסומיות. מספר העמודים ירד מ-32 ל-24 וחלק גדול מהמדורים בוטלו. הוא הודפס והופץ רק פעם אחת ביום, ותפוצתו ירדה מ-170,000 עותקים ביום לכ-90,000 עותקים. חלק גדול מבעלי התפקידים בעיתון פרשו. בחודש נובמבר 2007 הופסקה הפצת העיתון, לכאורה בגלל מעבר למשרדים חדשים. בסוף נובמבר דווח על שיתוף פעולה אפשרי עם ידיעות אחרונות. באמצע דצמבר הוחלט ברכבת ישראל לאפשר את הפצת העיתון המתחרה, "ישראל היום" בתחנות הרכבת, ובכך לשבור את המונופול של "ישראלי" בתחנות הרכבת. בחודש ינואר 2008 העיתון נסגר. "נחשף הלוגו החדש של העיתון היומי ’ישראלי’" - כתבה באתר "אייס ניוז" ענת באלינט, גיליון ראשון ל"ישראלי-ניוז", עיתון יומי המופץ בחינם, באתר הארץ, 4 בינואר 2006 איתמר ב"ז, יד אחת על הדופק, יד אחת בכיס, באתר העין השביעית, 1 ביוני 2007 אורן פרסיקו, האקדח המעשן, באתר העין השביעית, 26 באוגוסט 2011 אורן פרסיקו, עיתון איכות, באתר העין השביעית, 17 במאי 2012 רתם קלינה, "ישראלי" לא יצא הבוקר, באתר nrg‏, 20 בינואר 2007 יעל ולצר, איש תקשורת: "מי ישתגע להכנס לשותפות עם בן צבי נגד אדלסון?", באתר TheMarker‏, 25 ביולי 2007 יעל ולצר, רכבת ישראל אישרה את שיתוף הפעולה בין "ישראלי" ו"ידיעות אחרונות" לחלוקת עיתונים בתחנות הרכבת, באתר TheMarker‏, 30 בנובמבר 2007 לי-אור אברבך, שברו את המונופול, באתר nrg‏, 13 בדצמבר 2007
דייוויד רודי

דייוויד מייקל רודי (באנגלית: David Michael Roddy; נולד ב-27 במרץ 2001) הוא כדורסלן אמריקאי המשחק בעמדת הסמול פורוורד, בפיניקס סאנס מליגת ה-NBA. לאחר ששיחק בתיכונים מקומיים, בחר רודי לשחק בקבוצת הכדורסל של אוניברסיטת המדינה של קולורדו. בעונתו הראשונה בקבוצה העמיד ממוצעים של 11.4 נקודות ו-5.6 ריבאונדים למשחק. ב-22 בינואר 2020 רשם שיא עונתי של 26 נקודות ושמונה ריבאונדים בניצחון 86–68 על פרזנו סטייט. בעונתו השנייה בקבוצה הוא העמיד ממוצעים של 15.9 נקודות ו-9.4 ריבאונדים למשחק. ב-27 בינואר 2021 קלע 27 נקודות והוסיף 15 ריבאונדים בניצחון 78–56 על בויסי סטייט. בעונתו האחרונה בקבוצה הוא העמיד ממוצעים של 19.2 נקודות, 7.5 ריבאונדים ו-2.9 אסיסטים למשחק. ב-30 במרץ 2022 הכריז כי יתמודד בדראפט 2022 ב-NBA. בדראפט נבחר רודי בבחירה ה-23 על ידי פילדלפיה 76' ונשלח יחד עם דני גרין בטרייד לממפיס גריזליס תמורת דיאנתוני מלטון. פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA Physical prowess and intangibles distinguishing CSU’s David Roddy as unique talent, Loveland Reporter-Herald, ‏2020-01-28 (באנגלית אמריקאית) Anthony Iozzo Sports editor, Breck boys track and field: Roddy wins state title in discus, adds medal in shot put, hometownsource.com (באנגלית) Kevin Lytle, Two-sport star David Roddy from Minnesota commits to Colorado State University basketball team, Fort Collins Coloradoan (באנגלית אמריקאית) Kevin Lytle, David Roddy’s superstar turn raising Colorado State basketball’s profile, Fort Collins Coloradoan (באנגלית אמריקאית) 2020-21 Mountain West Men's Basketball Final Release, themw.com (באנגלית) Medved Named MW Coach of the Year By League's Media, Roddy First Team and Stevens Second Team, Colorado State University Athletics (באנגלית) Boise State vs. Colorado State - Game Recap - January 27, 2021 - ESPN, ESPN.com (באנגלית) Kevin Lytle, Colorado State's David Roddy named Mountain West men's basketball Player of the Year, Fort Collins Coloradoan (באנגלית אמריקאית) Mountain West Reveals 2021-22 Men's Basketball All-Conference Teams, themw.com (באנגלית) CSU's Roddy declares for draft, but could return, ESPN.com, ‏2022-03-30 (באנגלית) Parker.Fleming, Memphis Grizzlies trade De’Anthony Melton to 76ers for 23rd pick, selects David Roddy, Grizzly Bear Blues, ‏2022-06-23 (באנגלית)
דיילן טרי

דיילן לי טרי (באנגלית: Dalen Lee Terry; נולד ב-12 ביולי 2002) הוא כדורסלן אמריקאי המשחק בעמדות הסמול פורוורד והקלע בשיקגו בולס. לאחר ששיחק בתיכונים מקומיים, טרי בחר להצטרף לקבוצת הכדורסל של אוניברסיטת אריזונה. בעונתו הראשונה בקבוצה העמיד ממוצעים של 4.6 נקודות, 3.2 ריבאונדים ו-1.5 אסיסטים למשחק, ובעונתו השנייה העמיד ממוצעים של 8 נקודות, 4.8 ריבאונדים, 3.9 אסיסטים ו-1.2 חטיפות למשחק. ב-22 באפריל 2022 הכריז על מועמדותו לדראפט 2022 ב-NBA. בדראפט נבחר טרי בבחירה ה-18 על ידי שיקגו בולס. פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA C. J. Holmes, ‘He’s like the centerpiece’: Dalen Terry’s impact on Arizona might extend beyond the court, The Athletic (באנגלית) Ryan Kelapire, Do-it-all freshman Dalen Terry is ‘living the dream’ at Arizona, Arizona Desert Swarm, ‏2020-12-15 (באנגלית) Ryan Kelapire, 4-star wing Dalen Terry commits to Arizona, Arizona Desert Swarm, ‏2019-07-23 (באנגלית) The Athletic Staff, Arizona's Dalen Terry to remain in NBA Draft, The Athletic (באנגלית)
הכוחות המזוינים של סן מרינו

הכוחות המזוינים של סן מרינו (באיטלקית: Forze Armate Sammarinesi) מתייחס לכוחות ההגנה הצבאיים הלאומיים של הרפובליקה של סן מרינו. הם נחשבים לכוחות הצבאיים הקטנים בעולם, כאשר לענפי הכוחות השונים יש תפקידים מגוונים ביניהם: ביצוע תפקידים טקסיים, סיור בגבולות, שמירה על מבני ממשלה וסיוע למשטרה בתיקים פליליים גדולים. בנוסף קיימת ז'נדרמריה צבאית המהווה חלק מהכוחות הצבאיים של הרפובליקה. כל הכוח הצבאי של סן מרינו תלוי בשיתוף פעולה של כוחות במשרה מלאה ועמיתיהם המתנדבים (המכונים Corpi Militari Volontari), או כוח צבאי התנדבותי. ההגנה הלאומית במקרה של מעצמה עולמית תוקפנית היא באחריות הכוחות המזוינים של איטליה, כפי שנקבע בהסדר. אין שירות חובה, אולם בנסיבות מיוחדות ניתן לגייס אזרחים בגילאי 16 עד 55 להגנה על המדינה. אף על פי שפעם החיל היה מרכזי בצבא סן מרינו, חיל הקשת הוא כיום כוח טקסי לחלוטין של כ-70 חיילים מתנדבים. לחיל יש היסטוריה מתמשכת מאז הוא אוזכר לראשונה בחוקים הלאומיים של 1295. הוא תואר על ידי הממשלה כ"ההרכב הצבאי הוותיק ביותר ברפובליקה", מדיו הם בעיצוב מימי הביניים, ואף על פי שזו יחידה צבאית סטטוטורית, אין לה תפקיד צבאי ממשי כיום. באמצע המאה העשרים חיל הקשת הפך ברובו ללא פעיל, מלבד מצעד בחגים, אך בשנת 1956 התחדש הנוהג לאמן את חברי החיל בירי קשת מוצלב, והוקמה 'פדרציית קשת צולבת' כדי לעודד תחרות באמנות זו, כך שליחידה (אם כי עדיין טקסית לחלוטין באופייה) יש שוב קיום פעיל מאוד. חיל הז'נדרמריה של סן מרינו הוקם ב-1842 והוא תחת בשליטתו של שר החוץ. מהמשרתים בתפקיד הם בעלי אחריות להגנה על האזרחים ורכושם ולשמירה על החוק והסדר. הז'נדרמריה רשאית להיעזר במשטרה העירונית במקרים של פשיעה חמורה או ביטחון לאומי. המשטרה העירונית (Corpo di Polizia Civile) אינה חלק מהכוחות המזוינים של סן מרינו, אך היא עובדת איתם בשיתוף פעולה הדוק ובמיוחד עם הז'נדרמריה. היא אחראית על שיטור בקהילות המקומיות ועל בקרת תנועה. המשטרה העירונית מחויבת על פי חוק לשתף פעולה עם הז'נדרמריה בשיטור המדינה. מדיה וקבצים בנושא הכוחות המזוינים של סן מרינו בוויקישיתוף See the CIA World Factbook for reference, and further military details. "CROSSBOWMEN". אורכב מ-המקור ב-15 במרץ 2016. {{cite web}}: (עזרה) The Federation maintains a website, which may be viewed here. San Marino Department of Tourism (2011). "San Marino Military Organizations" (באנגלית and איטלקית). אורכב מ-המקור ב-2008-09-17. נבדק ב-2011-09-03.
גודמן ליפקינד

הרב גודמן ליפקינד (27 ביוני 1878 - 1 במאי 1973) היה רב רפורמי לונדוני שהיגר לארצות הברית. מכותבי האנציקלופדיה היהודית. ליפקינד כיהן כרבן של כמה קהילות ברחבי ארצות הברית, וזכור בשל היותו האב-טיפוס לדיוקנו של 'יוסף סטרליצקי', הרב שהיגר לאמריקה, בספר ילדי הגטו של ישראל זנגוויל. נולד לג'ון ולרבקה ליפקינד בווייטצ'אפל, לונדון. הוא התמחה כרב ואף היה שותף לכתיבת ערכים באנציקלופדיה היהודית. בראשית המאה ה-20 היגר לארצות הברית ובה נשא במשרות רבנות בקהילות שונות של היהדות הרפורמית. רישומים על אודות חלק מהקהילות שבהן שימש השתמרו בעיתונות התקופה. ב-13 ביוני 1911 דיווח המילווקי ג'ורנל (אנ') כי קהילת 'אחדות ישראל' בצ'סטרפילד מיזורי (השם העברי הרשמי של הקהילה, המכונה בשמה הלועזי: United Hebrew Congregation, המוכרת בראשי התיבות: UHC (אנ')), שתוארה בכתב העת כ"קהילה העברית הגדולה בארצות הברית", בחרה ברב גודמן ליפקינד, עד אז רבה של קהילת "סיני" במילווקי, לרשת את הנרי מסינג כרבה החדש של הקהילה. הוא שימש בתפקידו זה עד 1914. ב-15 באוקטובר 1915, דיווח הניו יורק טיימס על נישואיו של ליפקינד לשרלוט ג'. האריס בטמפל של רחוב שמונים ושש, שבו כיהן אז כרב. עד 1926 כיהן כרב של טמפל "Gates of Heaven" ("שערי גן עדן") בסקנקטדי, ניו יורק. את שנותיו האחרונות עשה בלונג ביץ' שבה נפטר ב-1 במאי 1973. קברו של גודמן ליפקינד באתר Find a Grave ערך זה הוא קצרמר בנושא אישים ובנושא ארצות הברית. אתם מוזמנים לתרום לוויקיפדיה ולהרחיב אותו.
בא לשכונה בחור חדש

בא לשכונה בחור חדש הוא סינגל שהוקלט על ידי הזמר הישראלי אלון אולארצ'יק. השיר יצא לאור בשנת 1984, והוא נכלל כרצועה השנייה באלבום הבכורה של הזמר, "אולארצ'יק". השיר נכתב, הולחן והופק על ידי אולארצ'יק. קרדיט נוסף, על תהליך עיבודו, נזקף לאיתן גדרון, שעבד לימים עם אולארצ'יק במספר סינגלים נוספים שהוציא לאור. השיר מושמע מפיה של בחורה, הנרגשת לבואו של בחור חדש לשכונה, וכיתר בנות השכונה רוצה אף היא להקסים אותו. "בא לשכונה בחור חדש" הוצג כמועמד לכניסה למצעד הפזמונים השבועי של רשת ג' ב-18 בדצמבר 1984. בשבוע לאחר מכן דורג במקום ה-23. ב-29 בינואר עלה למקום הראשון, שם שהה שלושה שבועות רצופים. ב-12 במרץ יצא מהדירוג השבועי לאחר שצעד בו במשך עשרה שבועות רצופים. במצעד הפזמונים של שנת ה'תשמ"ה הגיע השיר למקום ה-13. מילות השיר "בא לשכונה בחור חדש", באתר שירונט בא לשכונה בחור חדש, בביצוע אלון אולארצ'יק, סרטון בערוץ "מוזיקהישראלית", באתר יוטיוב השבועי של רשת ג' מתאריך 18 בדצמבר 1984, פזמונט המצעד השבועי של רשת ג' מתאריך 1 בינואר 1985, פזמונט המצעד השבועי של רשת ג' מתאריך 29 בינואר 1985, פזמונט המצעד השבועי של רשת ג' מתאריך 5 בפברואר 1985, פזמונט המצעד השבועי של רשת ג' מתאריך 12 בפברואר 1985, פזמונט המצעד השבועי של רשת ג' מתאריך 12 במרץ 1985, פזמונט מצעד השנתי תשמ"ה (1985), פזמונט
איתן גדרון

איתן גדרון (נולד ב-26 בדצמבר 1952) הוא מפיק מוזיקלי, בסיסט, מלחין ויזם ישראלי. גדרון הפיק וכתב עשרות אלבומים ושירים ישראליים. גדרון שירת בלהקת הנח"ל. חבריו לתזמורת היו יהודה עדר (שלימים גם הפך לבעלה של מיקי קם), אריק רודיך, רון פיש ושגיא קרפ, ואילו הסולנים אותם ליווה היו אסתר אלעד, מיכל (מיקי) קם, איציק גייר וגורי סגל. עם סיום תקופת השירות הצטרף ב-1971 לשלישיית מישה סגל. בהרכב היו חברים מישה סגל (סולן), דוד שנן (תופים), יוסי מנחם (יחד עם גדרון על הבס), סוזן דבור ופרן אבני (סולניות משנה). יחד הוציאו שני שירים שזכו להצלחה במצעד הפזמונים של רשת ג', "שיר החרדל" ו"האנשים אשר אהבתי". בשנת 1972 התפרק ההרכב. ב-1974 הקים עם שלום חנוך, אריאל זילבר, מאיר ישראל ויהודה עדר את להקת תמוז. אלבומה הראשון והיחיד, "סוף עונת התפוזים", יצא לאור ב-23 בפברואר 1976 וכלל כמה להיטים: "ככה את רצית אותי" ו"סוף עונת התפוזים", שדורגו במקומות ה-17 והשביעי בהתאמה במצעד הפזמונים השנתי של רשת ג'. בדומה לשלישיית מישה סגל גם ההרכב הזה התפרק לאחר שנתיים של פעילות. באוגוסט 1981 יצא השיר "במקום הכי נמוך בתל אביב" לאור, בביצועה של אסתר שמיר ובהפקתו של גדרון. זה רשם את חזרתו לתחום המוזיקה אחרי חמש שנות הפסקה. גדרון המשיך לעבוד עם חברי להקת תמוז לשעבר והפיק את "הנה אנו המיואשים" ו"בחברה להגנת הטבע" של זילבר. בשנת 1985 הפיק יחד עם אלון אולארצ'יק את שיריו "גלים גלים", "או שאתה שר או שלוקחים אותך מפה" (בהשתתפות טנגו), "היא הולכת בדרכים" ו"בא לשכונה בחור חדש". לאחר קריירת המוזיקה שלו הקים יחד עם ניר לויתן את חברת "גדרון לויתן - ציוד אודיו מקצועי" העוסקת ביבוא ומכירה של ציוד אודיו. גדרון מתגורר בתל אביב ונשוי לשחקנית עירית גדרון. איתן גדרון, ברשת החברתית פייסבוק איתן גדרון, ברשת החברתית LinkedIn איתן גדרון, באתר MusicBrainz (באנגלית) איתן גדרון, באתר Discogs (באנגלית) איתן גדרון, פזמונט שיר החרדל, פזמונט האנשים אשר אהבתי, פזמונט ככה את רצית אותי, פזמונט סוף עונת התפוזים, פזמונט במקום הכי נמוך בתל אביב, פזמונט בחברה להגנת הטבע, פזמונט הנה אנו המיואשים, פזמונט גלים גלים, פזמונט או שאתה שר או שלוקחים אותך מפה, פזמונט היא הולכת בדרכים, פזמונט בא לשכונה בחור חדש, פזמונט גדרון / לויתן, אתר הבית
רכס מסה

רכס מסה (באנגלית: Mesa Range) הוא רכס הרי שולחן (מסות) הממוקם בראשו של קרחון רניק באזור חוף פנל של ארץ ויקטוריה, שבאנטארקטיקה. המחלקה הצפונית של משלחת הסקר הגאולוגי האנטארקטי של ניו זילנד אשר חקרה את אנטארקטיקה בעונת המחקר (הקיץ האנטארקטי) שבין השנים 1962 – 1963 נתנה לרכס את שמו. השם תיאורי.
החיים הם קברט

החיים הם קברט הוא מחזמר להיטים מקורי של התיאטרון הקאמרי שעלה לרגל חגיגות 75 שנה לתיאטרון. במחזמר מככב איציק כהן ולצידו דנה פרידר/רונה-לי שמעון, גל פופולר, רויטל זלצמן, עופרי ביטרמן, נוי הלפרין, ירדן ניקפהמה ועוד. אלברט (איציק כהן), לבוש בפיג'מה, יושב על ספה בדירת אמו המנוחה. תוך שבירת הקיר הרביעי, אלברט משתף את הצופים בסיפורים מילדותו, כבן של שחקנית שבעברה שיחקה בכל מחזות הזמר הגדולים, רגעים אותם הוא משחזר עם אוסף התקליטים ומכשיר הגרמופון שלו. משהו רקוב! סיפור הפרברים שיער כנר על הגג מצחיקונת יוסף וכתונת הפסים המשגעת קזבלן ינטל המפיקים שיגעון המוזיקה (אנ') שלמה המלך ושלמי הסנדלר פשוט לאהוב קברט שורת המקהלה עלובי החיים ברנשים וחלומות אתר האינטרנט הרשמי של החיים הם קברט (אתר התיאטרון הקאמרי) "החיים הם קברט" - טריילר, סרטון באתר יוטיוב
רן פרידמן

רן פרידמן (נולד בשנת 1984) הוא קצין בצה"ל בדרגת אלוף-משנה, שימש מפקד חטיבה 226. קודם לכן שימש מפקד יחידת מגלן ומפקד גדוד 202. מיועד לשמש קצין אג"ם של פיקוד המרכז. עם גיוסו לצה"ל בשנת 2002, התנדב פרידמן לצנחנים ושובץ בגדוד 202. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לגדוד ומונה למפקד מחלקה והוביל אותה בלחימה כנגד הטרור הפלסטיני באינתיפאדה השנייה. לאחר מכן לחם במלחמת לבנון השנייה ושימש כמפקד פלוגה בגדוד. בהמשך שימש מפקד פלגה ביחידת מגלן. לאחר מכן שימש כסגן מפקד גדוד 101 בין השנים 2013–2014 כולל בזמן מבצע צוק איתן. בהמשך שימש כסגן מפקד יחידת מגלן בין השנים 2014–2015. לאחר מכן היה מפקד מחזור בבא"ח צנחנים. בתפקידו הבא היה קצין אג"ם של חטיבת עוז. בשנת 2018 הועלה לדרגת סא"ל ומונה למפקד גדוד 202, תפקיד בו שירת עד שנת 2020. לאחר מכן מונה למפקד יחידת מגלן, ושימש בתפקיד בין השנים 2020–2022. הוא הוביל אותה בין היתר בפעילות מבצעית בגבול הצפון ובמבצע שומר החומות. בספטמבר 2022 הועלה לדרגת אל"ם ומונה למפקד חטיבה 226. במרץ 2023 הוכרז על מינויי לקצין האג"ם של פיקוד המרכז. מתן צורי, חנוכה בעוטף: המג"ד פגש את ילדי הקיבוץ, באתר ynet, 2 בדצמבר 2018 מפרי עטו רן פרידמן, גל פרל, "כעוף החול" – מהמילואים ב־73' למילואים ב־23' – אל"ם רן פרידמן וסרן (מיל.) גל פרל, באתר צה"ל, 20 באוגוסט 2023 רשימת המפקדים החדשים בצה"ל, באתר צה"ל, 4 במרץ 2024 אמיר ברעם וגל פרל פינקל, רף פצ"ן – לחשל את החרב, מערכות 491, אוגוסט 2021, עמ' 8–15 גל פרל פינקל, ‏אל מול הסכנות בגבולותיה – לישראל אין ברירה אלא להפגין כוח, בעיתון מקור ראשון, 4 באוגוסט 2020 ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
DR Movie

DR Movie הוא אולפן הנפשה דרום קוריאני שהוקם בסיאול בשנת 1990 ומפיק מנגות ואנימציה. החל משנת 1991 האולפן עובד בשיתוף עם האולפן היפני Madhouse. בינואר 1990 הוקם DR Movie בסיאול, בירת דרום קוריאה על ידי ג'ונג ג'ונג-גיון המנכ"ל הנוכחי של החברה. מספר העובדים אז עמד על כעשרים איש. מאז 1991 החל האולפן לעבוד בשיתוף פעולה עם אולפן ההנפשה היפני Madhouse תוך התמקדות בקבלנות משנה בביצוע עבודות גימור. בשנת 2006 עברה החברה לשליטת Madhouse. בשנת 2006, חברת האם של Madhouse באותה תקופה, iXIT Corporation (אנ'), השקיעה באולפן 600 מיליון ין. כיום, הסטודיו לרוב לוקח על עצמו עבודות מחברות הפקת הנפשה אמריקאיות כמו ניקלודיאון והאחים וורנר הנפשה, וחברות יפניות כמו סאן רייז, Gonzo (אנ'), סטודיו ג'יבלי ו-Tezuka Productions (אנ'), תוך התמקדות במנגות, אנימציה וגימור. לחברה מטות ברחבי העולם, בערים לוס אנג'לס שבארצות הברית, טוקיו שביפן, וצ'ינגדאו בסין. בנוסף לאולפן הראשי בסיאול, חברת DR Movie מחזיקה אולפן הפקה נוסף אשר שוכן בעיר פוסאן ומכונה Busan DR. אתר האינטרנט הרשמי של DR Movie DR Movie, במסד הנתונים הקולנועיים IMDb (באנגלית) כ-14 מיליון שקל האולפן הקוראיני היחיד שסטודיו ג'יבלי עובד איתו DRMOVIE, web.archive.org, ‏2009-02-20 [https://web.archive.org/web/20080906093509/http://www.drmovie.biz/english/production3.htm ��DRMOVIE��], web.archive.org, ‏2008-09-06 The Rising of the Shield Hero Anime's 2nd Season Premieres in 2021, Anime News Network, ‏2024-04-26 (באנגלית)